

**Жаңаөзен қаласы әкімдігінің 2021 жылғы 6 мамырдағы № 237 "Жаңаөзен қаласының аумағында стационарлық емес сауда объектілерін орналастыру орындарын айқындау және бекіту туралы" қаулысына өзгерістер енгізу туралы**

Маңғыстау облысы Жаңаөзен қаласы әкімдігінің 2024 жылғы 14 ақпандағы № 77 қаулысы. Маңғыстау облысы Әділет департаментінде 2024 жылғы 16 ақпанда № 4671-12 болып тіркелді

      Жаңаөзен қаласының әкімдігі ҚАУЛЫ ЕТЕДІ:

      1. "Жаңаөзен қаласының аумағында стационарлық емес сауда объектілерін орналастыру орындарын айқындау және бекіту туралы" Жаңаөзен қаласы әкімдігінің 2021 жылғы 6 мамырдағы № 237 қаулысына (нормативтік құқықтық актілерді мемлекеттік тіркеу Тізілімінде № 4529 болып тіркелген) келесідей өзгерістер енгізілсін:

      көрсетілген қаулының кіріспесі жаңа редакцияда жазылсын:

      "Қазақстан Республикасындағы жергілікті мемлекеттік басқару және өзін - өзі басқару туралы" Қазақстан Республикасының Заңының 31-бабының 1-тармағының 4-2) тармақшасына, "Ішкі сауда қағидаларын бекіту туралы" Қазақстан Республикасы Ұлттық экономика министрінің міндетін атқарушының 2015 жылғы 27 наурыздағы № 264 бұйрығымен бекітілген Ішкі сауда қағидаларының 50-1 - тармағына сәйкес (нормативтік құқықтық актілерді мемлекеттік тіркеу Тізілімінде №11148 болып тіркелген), Жаңаөзен қаласының әкімдігі ҚАУЛЫ ЕТЕДІ:";

      көрсетілген қаулыға 1 қосымшада:

      қазақ тіліндегі реттік нөмірі 24-жол жаңа редакцияда жазылсын, орыс тіліндегі мәтіні өзгермейді:

      "

|  |  |  |  |  |  |
| --- | --- | --- | --- | --- | --- |
| 24 | Жаңаөзен қаласы, "Астана" шағын ауданы, Қашаған көшесі, №24 үйдің алдында | 24 | жоқ | бөлшек сауда (азық-түлік/азық-түлік емес тауарларын сату) | 5 |

      ";

      қазақ тіліндегі реттік нөмірі 33-жол жаңа редакцияда жазылсын, орыс тіліндегі мәтіні өзгермейді:

      "

|  |  |  |  |  |  |
| --- | --- | --- | --- | --- | --- |
| 33 | Жаңаөзен қаласы, Теңге ауылы, Достық даңғылы, №15/2 құрылысының оң жағында | 48 | "Мерей" мини-маркеті | бөлшек сауда (азық-түлік/азық-түлік емес тауарларын сату) | 5 |

      ".

      2. Осы қаулының орындалуын бақылау Жаңаөзен қаласы әкімінің жетекшілік ететін орынбасарына жүктелсін.

      3. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Жаңаөзен қаласының әкімі* | *Ж. Қайнарбаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК